OzLabs/hebrew-wiki-articles huggingface dataset:
ממשלת מלטה

ממשלת מלטה (במלטית: Gvern ta' Malta) היא הרשות המבצעת של מדינת מלטה. היא מורכבת מהקבינט של מלטה ומהמזכירות הפרלמנטריות. ראש הממשלה מתמנה על ידי נשיא מלטה, על סמך המצב בפרלמנט המלטזי. ראש הממשלה אחראי על הקצאת מחלקות הממשלה למזכירות קבועות. נשיא מלטה גם ממנה את שאר הקבינט בהסכמתו של ראש ממשלת מלטה.

== הרכב ==
ממשלת מלטה מורכבת משרי הפרלמנט וממזכירים. מספרם תלוי בראש הממשלה. בממשלת מלטה יש מספר משרדים:
* משרד הכלכלה, ההשקעות והעסקים הקטנים
* משרד החינוך והתעסוקה
* משרד האנרגיה והניהול במים – פיתוח מקורות אנרגיה חלופיים, מדיניות אנרגיה, מדיניות מים, שירותי אנרגיה ומים
* המשרד לענייני אירופה ושוויון
* משרד האוצר
* משרד התיירות
* משרד הפנים והביטחון הלאומי
* משרד המשפטים, התרבות והשלטון המקומי
* המשרד לאיכות הסביבה, פיתוח בר-קיימא ושינויי אקלים
* משרד החוץ וקידום הסחר
* משרד התחבורה, התשתיות והפרויקטים ההוניים
* משרד האי גוזו
* משרד לענייני משפחה, זכויות ילדים וסולידריות חברתית

== קוד אתי ==
קוד האתיקה תקף מאז שנת 1994 לשרים ולמזכירים בפרלמנט. הוא נוצר מכיוון ששרים צריכים לפעול ולנהוג בסטנדרטים הגבוהים ביותר הן בחייהם האישיים והן במילוי תפקידם החוקתי. הגרסה שתוקנה בשנת 2015 כרגע בתוקף.<ref></ref>

== ראו גם ==
* הקבינט של מלטה
* הפרלמנט של מלטה
* נשיא מלטה
* ראש ממשלת מלטה

==קישורים חיצוניים==

== הערות שוליים ==

קטגוריה:מלטה: פוליטיקה
מלטה
הצבעים הלאומיים של גרמניה

[[חבל שחור-אדום-צהוב בבניין הבונדסטאג בברלין]]
הצבעים הלאומיים של גרמניה (בגרמנית: Die Nationalfarben Deutschlands) הם שחור, אדום וזהב. הם שימשו כצבעי הדגל של רפובליקת ויימאר, גרמניה המערבית, גרמניה המזרחית וכיום משמשים כצבעי דגל גרמניה המאוחדת. הקבינט הגרמני הפדרלי פרסם בשם ממשלת גרמניה ב-2 ביוני 1999 את העיצוב הרשמי המפרט את הצבעים המדויקים לדגל הגרמני:
{| class=wikitable style="text-align:center"
|-
!תבנית
!colspan=2|שחור
!colspan=2|אדום
!colspan=2|זהב
|-
|RAL
|rowspan=5 bgcolor=#000|
|9005שחור
|rowspan=5 bgcolor=#F00|
|3020אדום
|rowspan=5 bgcolor=#FC0|
|1021צהוב קדמיום
|-
|HKS
|0, 0, 0
|5.0PB 3.0/12
|6.0R 4.5/14
|-
|CMYK
|0.0.0.100
|0.100.100.0
|0.12.100.5
|-
|פנטון
|Black
|485
|7405*
|-
|HTML
|#000000
|#FF0000
|#FFCC00
|}

== היסטוריה ==
מקור צבעי השחור-אדום-זהב שאוב מצבעי המדים של הליצו פרייקורפס, כוח מתנדבים פרוסי אשר הוקם ולחם ב. כוח מתנדבים זה, שעל חייליו היה לדאוג לעצמם לציוד ולביגוד, לבש מדים שחורים השזורים בעיטורי דרגה אדומים ובכפתורי פליז זהובים. הצבע השחור נבחר משיקולים פרקטיים שכן שחור היה הצבע היחידי בו ניתן היה לצבוע את בגדי האזרחים בצורה אחידה וללא כל גוון שונה. עם הקמת רפובליקת ויימאר ב-1918 אומץ הטריקולור האופקי שחור-אדום-זהב במקום דגל הקיסרות הגרמנית, טריקולור אופקי שחור-לבן-אדום, כמחווה לליצו פרייקורפס ולרעיונות הרפובליקניים והדמוקרטיים שבהם האמינו המתנדבים. לאחר פירוק הרפובליקה ב-1933 עם עלייתו של אדולף היטלר לשלטון, שונה הדגל לדגל גרמניה הנאצית, ודגל רפובליקת ויימאר בוזה. הנאצים כינו את סכמת הצבעים הזאת בשורת כינויי גנאי כגון "שחור-אדום-חרדל" או "שחור-אדום-צואה". לאחר תבוסת גרמניה הנאצית במלחמת העולם השנייה ופירוקה, אימצו הן גרמניה המערבית והן גרמניה המזרחית את הטריקולור של רפובליקת ויימאר כדגלן, אם כי גרמניה המזרחית הטעינה אותו בסמלה. עם איחוד גרמניה מחדש ב-1990 הוכרז דגל גרמניה כטריקולור שחור-אדום-זהב, דגל המשמש אותה עד היום.

== שימושים ==
=== שימושים מדיניים ===
הצבעים הלאומיים של גרמניה משמשים, כאמור, כצבעים בדגל גרמניה, בסמל גרמניה, דגל הצי הגרמני ודגל השירות הפדרלי, אך גם מופיעים, עם מטען, בדגלן של שלוש ממדינות גרמניה: סקסוניה התחתונה, חבל הסאר וריינלנד-פפאלץ. כמו כן, הטריקולור מופיע בסמל מפלגת הימין הרדיקלי הגרמנית "הרפובליקנים" (Die Republikaner).

=== בספורט ===
הצבעים הלאומיים של גרמניה כמעט ולא משמשים בספורט: מדי הנבחרת הם בדרך כלל בצבע לבן או שחור עם עיטורים אדומים, והזהב לא מופיע בהם כלל. עם זאת, מדי נבחרת הכדורסל הם אדומים עם עיטורים זהובים ושחורים. עוד מקומות בהם מופיע הטריקולור בשלמותו הם בתחתית סמל נבחרת גרמניה בכדורגל, הליגה השלישית ופדרציית הכדורגל הגרמנית.

==קישורים חיצוניים==

גרמניה
צבעים
רומן בלב ים

דוריס דיי שרה "I'm in Love"
רומן בלב ים (באנגלית: Romance on the High Seas) הוא סרט מוזיקלי רומנטי אמריקאי משנת 1948 בבימויו של מייקל קורטיז, עם דוריס דיי, דון דפור, ג'ניס פייג' וג'ק קרסון בתפקידים הראשיים.

התסריט נכתב על ידי האחים פיליפ אפשטיין וג'וליוס אפשטיין והוא מבוסס על סיפור מאת סיקסטו פונדל ריוס.

השירים נכתבו על ידי ג'ול סטיין (מנגינה) וסמי קאהן (מילים).

זה סרטה הראשון של דוריס דיי שעד אז הופיעה כזמרת. סטיין וקאהן התרשמו מקולה והמליצו עליה למייקל קורטיז שנתן לה תפקיד ראשי אף על פי שלא היה לה שום ניסיון במשחק. קורטיז התגאה בכל הקריירה שלו על בחירתו בדיי.

למרות שדיי משחקת תפקיד ראשי ושרה כמעט את כל השירים היא הופיעה בפרסומות רק במקום הרביעי כי אז לא הייתה מפורסמת.

הסרט היה מועמד לפרס אוסקר לשיר המקורי הטוב ביותר - "It's Magic" וכן לפרס אוסקר לפסקול המקורי הטוב ביותר - ריי הנדורף.

==תקציר העלילה==
אלווירה קנט (ג'ניס פייג') חושדת בבעלה מייקל (דון דפור) שהוא בוגד בה. הם נשואים שלוש שנים וכל פעם כשהם אמורים לחגוג יום שנה לנישואיהם הוא דוחה זה באמתלות שונות. מייקל הוא מנכ"ל חברת תרופות גדולות גדולה ששייכת לדודה של אריקה, לסלו (ס.ז. סאקאל). למייקל יש מזכירה חדשה יפהפייה, מיס מדוויק (לסלי ברוקס) ואלווירה חושדת שמייקל בוגד בה איתה.

אלווירה הולכת עם דודה למועדון לילה בו מופיעה זמרת חיננית בשם גורג'יה גארט (דוריס דיי) ששרה בליווי הפסנתרן שלה, אוסקר פראר (אוסקר לבנט) את השיר "I'm in Love". הם מציעים לה לשוט בספינה מפוארת לריו דה ז'ניירו על כרטיס בשמה של אלווירה תמורה אלף דולר והוצאות והיא מסכימה.

כאשר מייקל מבטל פגישות ורוצה להצטרף לאלווירה, היא דוחה זאת בנימוקים שונים והוא חושב שהיא בוגדת בו. מייקל שוכר את שירותיו של החוקר הפרטי פיטר וירג'יל (ג'ק קרסון) שייצטרף לשיט לריו ויעקב אחרי אשתו.

העלילה מסתבכת כשפיטר מתידד עם ג'ורג'יה שהוא חושב שהיא אלווירה. גם היא מתאהבת בו אך לא מגלה לו את סודה. העניין מסתבך כאשר מגיע לשיט גם הפסנתרן אוסקר שמאוהב גם הוא בג'ורג'יה. פיטר עוקב אחריו ומדווח למייקל על "המאהב, של "אלווירה".

בינתיים אלווירה והדוד לסלו עוקבים בטלסקופ על משרדו של מייקל ולא מוצאים עדות לבגידה.

לבסוף גם מייקל, אלווירה והדוד מגיעים למלון אטלנטיקו בריו שם עומדת ג'ורג'יה להופיע בשמה של אלווירה.

העניינים לבסוף נפתרים, אלווירה ומייקל מתפייסים, ג'ורג'יה שרה לכולם "It's Magic" ומתחבקת עם פיטר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דוריס דיי
|ג'ורג'יה גארט
|זמרת
|-
|ג'ק קרסון
|פיטר וירגיל
|חוקר פרטי
|-
|דון דפור
|מייקל קנט
|איש עסקים
|-
|ג'ניס פייג'
|אלווירה קנט
|אשתו של מייקל
|-
|אוסקר לבנט
|אוסקר פראר
|פסנתרן
|-
|ס.ז. סאקאל
|הדוד לסלו
|
|-
|לסלי ברוקס
|מיס לסלי
|מזכירה
|}

==קישורים חיצוניים==

* [https://www.tcm.com/tcmdb/title/399/romance-on-the-high-seas#synopsis רומן בלב ים], באתר TCM
* [https://www.youtube.com/watch?v=r69O8am3gvk קדימון לרומן בלב ים], באתר יוטיוב
* [https://www.youtube.com/watch?v=MdreOajvlng&list=PL7UuNnvYPeGTitCaJEW2NEEPwT2_Rz-a2 I'm in Love] באתר יוטיוב
* [https://www.youtube.com/watch?v=Nuq8X4mn8P4 הסצנה הסופית של רומן בלב ים], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1948
קטגוריה:סרטי דוריס דיי
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים אמריקאיים
יובל הפלטינה למלכות אליזבת השנייה

המלכה אליזבת השנייה בשנת 2018
יובל הפלטינה למלכות אליזבת השנייה נחגג ביוני 2022 בממלכה המאוחדת לציון 70 שנה למעבר הכתר אל אליזבת השנייה, מלכת הממלכה המאוחדת ב־6 בפברואר 1952.<ref></ref> יום חג צוין בממלכה המאוחדת ויום החג המסורתי במאי הועבר לתחילת יוני, כדי ליצור סוף שבוע באורך ארבעה ימים לציון יובל הפלטינה.<ref></ref> מדליה תינתן לאנשי הכוחות המזוינים של בריטניה ולמשרתי ציבור אחרים וממשלת הוד מלכותה הבטיחה "מופע של פעם בדור שיערב את המנהגים הטקסיים הבריטיים יחד עם תצוגות טכנולוגיות ואמנותיות פורצות דרך".<ref></ref> זו הפעם הראשונה בה חוגג מונרך בריטי יובל פלטינה.<ref></ref>

== החופה הירוקה של המלכה ==
קמפיין, המכונה 'החופה הירוקה של המלכה', הושק במאי 2021, לקראת היובל בשנת 2022. אנשים ברחבי בריטניה 'שתלו עץ ליובל' כדי לסמן את אבן הדרך. כדי לעזור לאיכות הסביבה ולהפוך את האזורים המקומיים לירוקים יותר, תושבי הממלכה המאוחדת התבקשו ליצור את 'המתנה המיוחדת' הזו עבור המלכה, בשנת יובל הפלטינה שלה. בהצהרה אמר ראש הממשלה בוריס ג'ונסון, "כשאנחנו חוגגים 70 שנות שירות מדהימות של הוד מלכותה, אני ממליץ לכולם לעמוד מאחורי התוכנית הזו וללכת 'לשתול עץ ליובל'."<ref></ref><ref></ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אליזבת השנייה
קטגוריה:המלוכה הבריטית
קטגוריה:2022 בממלכה המאוחדת
ג'ון דקר

ג'ון דקר (באנגלית: John Decker; 8 בנובמבר 1895 – 8 ביוני 1947) היה צייר, מעצב תפאורה וקריקטוריסט בהוליווד בשנות השלושים והארבעים.

== רקע משפחתי ==
סבו של דקר, גרף ג'ורג' פון דר דקן, היה חבר ברייכסטאג הגרמני. כמו נכדו, ג'ורג' היה אמן ויצר ציורי שמן ענקיים של הטירה שלו, ציורים עבור הכנסייה הסמוכה ופסלי עץ מגולפים.

אמו של דקר, מריה אנה אבנריוס (1865–1918) הייתה זמרת אופרה, שביצעה אופרות של וגנר בברלין. אביה, פרדיננד אבנריוס, היה שחקן. אביו של דקר, גרף ארנסט אוגוסט פון דר דקן (1867–1934), גדל בטירה רינגלהיים בגרמניה והפך לכתב בעיתונים בריטיים וגרמנים.

הוריו נפגשו באופרה של ברלין. בשנת 1897, שנתיים לאחר לידת בנם בברלין, הם עברו ללונדון ונישאו באפריל 1898 בגריניץ'.

== ביוגרפיה ==
כנער, דקר התגורר בלונדון וצייר תפאורות בתיאטראות. עבודתו הופרעה עם פרוץ של מלחמת העולם הראשונה, כאשר נעצר כנתין אויב ונכלא באי מאן.

בשנת 1921, הוא שינה את שמו לג'ון דקר והיגר לאמריקה,<ref>Jordan, C. Stephen. Bohemian Rogue: The Life of Hollywood Artist John Decker. Scarecrow Press, 2005 p. 24</ref> שם עבד כקריקטוריסט של מגזין בניו יורק עד 1928, כאשר עבר להוליווד. כוכבי קולנוע רבים, בהם אנתוני קווין, ארול פלין, צ'ארלי צ'פלין, גרטה גרבו והאחים מרקס, הזמינו את דקר לצייר את דיוקנותיהם,

רבים מיצירותיו שימשו בסרטים: ציוריו של האמן המתוסכל. הגיבור בסרטו של פריץ לאנג משנת 1945, רחוב הארגמן, היו למעשה ציורים של דקר. אחד הדיוקנאות המפורסמים ביותר שלו, מתאר את חברו ובן זוגו לשתייה ו. פילדס בדמות מלכה ויקטוריה, נתלה שנים רבות במסעדת צ'אסן במערב הוליווד, קליפורניה.

ציור שמן של ג'ון וויין, שווין הזמין את דקר לצייר בשנת 1945, נמכר תמורת 71,700 דולר במכירה פומבית שנערכה ב־6 באוקטובר 2011.

בדומה לחבריו פילדס וג'ון ברימור, השנים של שתייה אינסופית של אלכוהול, הזיקו לגופו, והביא למותו בטרם עת.

דקר נפטר ב־8 ביוני 1947, בגיל 51.<ref></ref>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ציירים בריטים
קטגוריה:אמריקאים שנולדו ב-1895
קטגוריה:גרמנים שנולדו ב-1895
קטגוריה:אמריקאים שנפטרו ב-1947
קטגוריה:גרמנים שנפטרו ב-1947
אנסטסיה מנדיץ'

אנסטסיה אניה מנדיץ (בסרבית: Анастасиа Мандић; נולדה ב-24 ביולי 1973) היא שחקנית תיאטרון וטלוויזיה סרבית. היא למדה משחק בפקולטה לאמנויות דרמטיות באוניברסיטה לאומניות בלגרד בבלגרד, ולאחר מכן הייתה חברה קבועה בתיאטרון הלאומי של בלגרד .

== ביוגרפיה ==
מנדיץ' נולדה ב-24 ביולי 1973 בבלגרד, שם סיימה את בית הספר היסודי והתיכון.

מנדיץ' מגיעה ממשפחה של שחקנים, סבתה הייתה שחקנית, וסבה , היה במאי תיאטרון ומייסד תיאטרון הדרמה בבלגרד . אמה אוג'נקה אוגניאנוביץ' היא גם שחקנית, ואביה היה רקדן בלט.<ref name="anja"></ref> לאחר הגירושים בין הוריה, התחתנה אמה של אנסטסיה עם השחקן מילוש ז'וטיץ' , ואביה התחתן עם אמו של המארח והשחקן מילאנו קאליניץ' , איתו גדלה אנסטסיה, וכן קטרינה ז'וטיץ' .

לעיתים קרובות, ביקרה מנדיץ' בתיאטראות, ולאחר שסיימה את בית הספר היסודי והתיכון, נרשמה לפקולטה לאמנויות דרמטיות באוניברסיטה לאומניות בלגרד בבלגרד, שם סיימה ב-1996.<ref name="anja3"></ref><ref name="anja8"></ref> באותה שנה, קיבלה תפקיד מינורי בסדרת הטלוויזיה, אנשים שמחים .

מ-2000 היא הייתה חברה קבועה בתיאטרון הלאומי של בלגרד , והיא שיחקה גם בתיאטרון זבזדארה , בתיאטרון הדרמה היוגוסלבי , באטלייה 212 ובתיאטרון בושקו בוהה .<ref></ref><ref name="anja4"></ref> ב-2004, נישאה לשחקן מילורד מנדיץ' , והייתה נשואה לו עד למותו הפתאומי ב-2016.<ref name="anja2"></ref> מנישואיה אליו, נולד לה בן, אנדרייה.<ref></ref>

אף על פי שהתמסרה בעיקר לקריירה התיאטרונית שלה, היא השיגה במאה ה-21 מספר תפקידים גדולים בסדרות טלוויזיה.<ref></ref>

== פילמוגרפיה ==
{| class="wikitable"
!שנה
!סדרה/סרט
!תפקיד
|-
|1996
|Срећни људи
|התלמידה קארינה
|-
|2005
|Идеалне везе
|קטרינה וויג'יץ'
|-
|2009–2011
|Село гори, а баба се чешља
|ווויקה
|-
|2013
|Певај, брате!
|דודה סלבקה
|-
|2016
|Андрија и Анђелка
|נלה
|-
|2017
|Синђелићи
|סופיה
|-
|2017
|Сенке над Балканом
|פקידת דואר
|-
|2017
|Пси лају, ветар носи
|יובנקה
|-
|2018
|Јутро ће променити све
|סבטלנה
|-
|2018
|Ургентни центар
|דנג'ה צ'וק
|-
|2018–2019
|Жигосани у рекету
|שרת התרבות בורקו
|-
|2019
|Шифра Деспот
|הרופאה רוז
|-
|2019
|A.S. (25)
|מילה
|-
|2019
|Преживети Београд
|סטניסלבה
|}

== הצגות תיאטרון ==

== פרסים ==
* פרס על הפרק "ניקולה מיליץ'", ב ביגודינה , על התפקיד של לוסי בהצגה "אני לא יודע מה זה מין, אבל השאלה היא התשובה", תיאטרון בושקו בוהה .
* פרס לשחקנית הטובה ביותר בפסטיבל התיאטרון מיליווי זיבאנוביץ'.
* שבח ציבורי על התוצאות בעבודה בעלת חשיבות יוצאת דופן ומיוחדת לפעילות המצליחה של התיאטרון הלאומי של בלגרד , לעונת 2015/2016.

== קישורים חיצוניים ==

* [https://www.narodnopozoriste.rs/mandic-anastasia אנסטסיה מנדיץ'], באתר התיאטרון הלאומי של בלגרד
* [http://teatroslov.mpus.org.rs/licnost.php?id=4385 אנסטסיה אנה ראדויקוביץ'-מנדיץ'], באתר המוזיאון לאמנויות התיאטרון

== הערות שוליים ==

קטגוריה:בלגרד: אישים
קטגוריה:שחקניות קולנוע וטלוויזיה סרביות
קטגוריה:שחקניות תיאטרון
קטגוריה:בוגרות אוניברסיטאות ומכללות
קטגוריה:ילידות 1973
קטגוריה:סרבים שנולדו ב-1973
קרל דיביטש

קרל דיביטש (בגרמנית: Karl Diebitsch; 3 בינואר 1899 – 6 באוגוסט 1985) היה אמן וקצין אס.אס, האחראי על תכנון חלק ניכר מהעיצוב של האס אס בתקופת הנאצים. דיביטש עבד עם המעצב הגרפי ולטר הק כדי לעצב את מדי האס אס השחורים הידועים.

== ביוגרפיה ==
דיביטש נולד ב-3 בינואר 1899 בעיר הנובר שבגרמניה. שם סיים את חניכותו כצייר לאחר מלחמת העולם הראשונה, בגלל התגייסותו לחיל הים הגרמני הקיסרי בשנת 1915. הוא זכה בצלב הברזל.

לאחר תקופה קצרה שהועסק כסוחר, חזר ללמוד ונרשם לבית הספר לעיצוב של האקדמיה לאמנות פלסטית וגרפית במינכן ב-29 באוקטובר 1919.

== הצטרפות למפלגה הנאצית ==
ב-1 במאי 1920 הצטרף דיביטש למפלגה הנאצית, כשמספר חבריה היה 1,436 איש.

שנתיים לאחר הפוטש במרתף הבירה, בשנת 1925, המשיך את לימודיו האמנותיים הרשמיים ואחריהם חי מספר שנים ועבד במינכן כצייר וגרפיקאי. עם עליית הנאצים לשלטון בשנת 1933, דיביטש העביר את משפחתו לברלין ושם הצטרף "לאגודה הלאומית לאמנות חזותית גרמנית". בשנת 1932 עוצבו על ידי דיביטש מדי ה-SS השחורים עם המעצב הגרפי וולטר הק. בנובמבר 1933 הצטרף לאס.אס., וב-1937 הצטרף מחדש למפלגה הנאצית, עם מספר חברות של 4,690,956.

== יצירה בגרמניה הנאצית ==
דיביטש שימש כמנהל ומעצב במפעל החרסינה של אס.אס (Allach porcelain ) משנת 1936 עד שמפעל האס.אס העביר את מתקן הייצור שלו לדכאו, והעובדים הגיעו ממחנה הריכוז דכאו. המפעל ייצר קרמיקה אמנותית נאצית כפסלים וקישוטים שונים. באותה שנה תכנן חלקי פגיון ואת חרב האס.אס, יחד עם פריטי אס אס רבים אחרים. בשנת 1938 הוא קיבל את אחד הפרסים בתערוכת האמנות הגרמנית במינכן על ציורו בשם "מוטר" (אמא). בשנת 1939 תכנן דיביטש את לוגו נייר המכתבים עבור קציני אס אס. במאי 1939 תכנן חלון לקיר חיצוני של כיפת "קניג-היינריך" במנזר קוודלינבורג. דיביטש גם עיצב בולי דואר גרמניים רבים במהלך הרייך השלישי.

=== שנות המלחמה ===
מלבד היותו אמן, היה דיביטש גם קצין מילואים בוואפן אס אס במהלך מלחמת העולם השנייה. הוא עבר בין מספר גדודים ויחידות, ולקראת סוף המלחמה היה מוצב באיטליה והועלה לדרגה של אלוף-משנה, והיה קצין אס.אס הבכיר באיטליה בשנת 1944.

במקביל להתקדמותו באס אס, דיביטש עבד עבור הימלר כבר ב-1934, ועסק בנושאים אמנותיים תרבותיים נאציים . בשנת 1937 הוא היה חבר בסנאט התרבות של הרייך, בשנת 1939 הוא קיבל את תואר הכבוד "פרופסור" מהיטלר. בשנת 1942 מינה אותו הימלר כראש המחלקה לנושאים אמנותיים ואדריכליים.

הוא נפטר בשנת 1985.

==קישורים חיצוניים==

== הערות שוליים ==

קטגוריה:ציירים גרמנים
קטגוריה:תרבות, אמנות ומדע בגרמניה הנאצית
קטגוריה:אנשי אס אס
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1899
קטגוריה:גרמנים שנפטרו ב-1985
סול קימל

שמואל סאלו (סול) קימל (באנגלית: Salo Kimel; 7 באוקטובר 1928 – 14 באוגוסט 2021) היה פיזיקאי כימאי ישראלי. היה פרופסור בטכניון וביצע מחקר על יישומים ביו-רפואיים של לייזרים.

==ביוגרפיה==
קימל נולד ב-7 באוקטובר 1928 בברלין שבגרמניה. בילדותו באמסטרדם שבהולנד, הוא ובן-דודו אברהם ריינר (לימים פרופ' אברהם רינת), היו מיודדים עם אנה פרנק. בתקופת השואה, בשנת 1942 נלקחה אמו על ידי הנאצים. בהמשך מלחמת העולם השנייה, הסתתר קימל בחווה. בתחילת 1945 פשטו הנאצים על החווה בה הסתתר, והוא נשלח למחנה המעבר וסטרבורק שם שהה עד לשחרור המחנה ב-12 באפריל 1945.
בשנת 1960 הוא קיבל את הדוקטורט בפיזיקה מאוניברסיטת אמסטרדם בראשותו של פרופסור יאן קטלאר. קימל נבחר לחבר מקביל באקדמיה המלכותית בהולנד לאמנויות ומדעים בשנת 1989. 

נפטר ב-14 באוגוסט 2021, והובא למנוחות בקיבוץ נווה ים. רעייתו ביאנקה (לבית אלפרנט) הייתה בת-דודתו של פרופ' אברהם בלאוגרונד.

==קישורים חיצוניים==
* 

==הערות שוליים==

קטגוריה:ניצולי השואה
קטגוריה:סגל הטכניון: פיזיקה
קטגוריה:ישראלים ילידי גרמניה
קטגוריה:יהודים בשואה: הולנד
קטגוריה:פיזיקאים ישראלים
קטגוריה:אישים הקבורים בנווה ים
קטגוריה:ישראלים שנולדו ב-1928
קטגוריה:ישראלים שנפטרו ב-2021
נווה וב

נווה וב (באנגלית: Webb Névé) הוא מקפא קרחוני (נווה), באזור חוף פנל של ארץ ויקטוריה, שבאנטארקטיקה.

הנווה ממוקם בראשו של קרחון סיפרר.

== היסטוריה ==
=== מקור השם ===

שמו של הנווה ניתן לו על ידי משלחת החקר הצפונית (the Northern Party) מטעם משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1966–1967.

הנווה נקרא על שמו של איש יחסי הציבור של המשלחת דקסטר ווב (Dexter Webb), אשר נהרג בטרם החל לכהן בתפקידו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16351 נווה וב] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20303 נווה וב] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=15810&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נוה וב] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6638879.html נווה וב] באתר mindat

== הערות שוליים ==

וב
וב
פסגת מיסטייק (אריזונה)

פיסגת מיסטייק (באנגלית: Mistake Peak) היא פסגה במחוז גילה, במדינת אריזונה שבארצות הברית.

גובהה של הפסגה 1,807 מטרים מעל פני הים; הפסגה היא ההר ה-1,601 בגובהו באריזונה; הפסגה היא ההר ה-23,913 בגובהו בארצות הברית.

פסגת מיסטייק מתנשאת לגובה של 39 מטרים מעל סביבתה.

הפסגה היא חלק מרכס סיירה אנצ'ה.

== היסטוריה ==
=== מקור השם ===

מקור שמה של הפסגה - בטעות של הסוקרים (אשר סברו כי הם סוקרים פסגה אחרת). משמעות המילה "מיסטייק" באנגלית - טעות.

== לקריאה נוספת ==

<div class="mw-content-ltr">• Marshall Trimble, [https://books.google.co.il/books?id=cY1vDwAAQBAJ&pg=PA14&lpg=PA14&dq=%22Mistake+Peak%22+Arizona&source=bl&ots=iF0f9apq92&sig=ACfU3U0-Gawf8SbSSD4ZpbqmmecL2Wm6Bw&hl=en&sa=X&ved=2ahUKEwjwsYij1PrtAhUGiFwKHVLjBsE4FBDoATAJegQIBxAC#v=onepage&q=%22Mistake%20Peak%22%20Arizona&f=false Arizona Oddities: Land of Anomalies & Tamales], PP 14- 15</div>

== קישורים חיצוניים ==
* [https://geonames.usgs.gov/apex/f?p=GNISPQ:3:::NO::P3_FID:31935 פסגת מיסטייק] באתר הסקר הגאולוגי של ארצות הברית
* [https://www.peakbagger.com/peak.aspx?pid=84640 פסגת מיסטייק] באתר peakbagger
* [https://hikearizona.com/decoder.php?ZTN=21736 מסלול הטיפוס לפסגת מיסטייק] באתר hikearizona
* [https://peakvisor.com/peak/mistake-peak-united-states.html תרשים הנוף הנשקף מפסגת מיסטייק] באתר peakvisor
** [https://peakvisor.com/3d-map/peak/mistake-peak-united-states.html מפה טופוגרפית תלת־ממדית של אזור פסגת מיסטייק]
* [https://peakery.com/mistake-peak-arizona/ פסגת מיסטייק] באתר peakery (מרחקים לאתרים סמוכים)
* [https://www.mindat.org/loc-262428.html פסגת מיסטייק] באתר mindat
* [https://www.topozone.com/arizona/gila-az/summit/mistake-peak/ מפה טופוגרפית של אזור פסגת מיסטייק] באתר topozone
* [https://mapcarta.com/22955930 מפה טופוגרפית של אזור פסגת מיסטייק, עם מידע על האתרים סביבה]

== הערות שוליים ==

מיסטייק
נובוקיור

נובוקיור בע"מ (באנגלית: NovoCure Limited) היא חברת אלקטרוניקה רפואית, המפתחת מכשור רפואי לטיפול בחולי גליובלסטומה מולטיפורמה - הסוג הנפוץ של סרטן המוח, ובסוגי סרטן נוספים. מרכז הפיתוח של החברה נמצא בישראל, וגם מוצריה מיוצרים בישראל.

== היסטוריה ==
החברה הוקמה בשנת 2000 על ידי יורם פלטי, פרופסור לפיזיולוגיה ולביופיזיקה בטכניון, חתן פרס ישראל לשנת תשפ"ב על יוזמתו זו.

המשקיע הראשון בחברה היה נרט פרלהאגן, מנהל בחברות פארמה אירופיות. גם לטכניון היה חלק בבעלות על החברה, משום שהטכנולוגיה של החברה התבססה על מחקר של פלטי שנעשה בטכניון. מנכ"ל החברה מאז סמוך להקמתה הוא אסף דנציגר. הטכנולוגיה שמשמשת את החברה קרויה Tumor Treating Fields - שימוש בשדות חשמליים לשם השפעה על הגידול הממאיר. משקיע נוסף בחברה הוא ויליאם דויל, המשמש כיושב ראש החברה מאז הקמתה.

בשנת 2011 קיבל המכשיר שפיתחה החברה, Optune, את אישור ה-FDA לטיפול במקרים חוזרים של גליובלסטומה, ובשנת 2015 התקבל אישור ה-FDA לטיפול במקרים חדשים של גליובלסטומה. בשנת 2016 אישר ה-FDA את השימוש בדור השני של Optune, השוקל פחות מחצי מאשר גרסת הדור הראשון. המכשיר כולל אלקטרודות המוצמדות לראשו המגולח של המטופל ויוצרות גלים אלקטרומגנטיים בתדירות של 100–300 קילוהרץ. גלים אלה פוגעים בתאים הסרטניים מבלי לגעת בתאים הבריאים.

החברה נמצאת בשלבי פיתוח ואישור שונים של מכשירים לטיפול בסוגי סרטן נוספים, בהם סרטן הכבד.

מוצרי החברה נמכרים בארצות הברית, בגרמניה, באוסטריה, בשווייץ, בשוודיה, ביפן ובישראל. הטיפול בחולה נעשה באמצעות מכשיר המחובר לגופו במשך רוב שעות היום.

באוקטובר 2015 הונפקו ניירות הערך של החברה בנאסד"ק, לפי שווי של שני מיליארד דולר. בדצמבר 2020 הגיע שווי השוק של החברה ליותר מ-17 מיליארד דולר, ובאפריל 2021 הגיע שווי השוק ל-19.7 מיליארד דולר, הגבוה מבין כל החברות הישראליות. אולם שווי החברה פחת בשיעור גבוה מאוד ובמרץ 2022 עמד על 7.26 מיליארד דולר.

==קישורים חיצוניים==
* 
* 
* 
* 
* 

==הערות שוליים==

קטגוריה:תעשיית אלקטרוניקה בישראל
קטגוריה:יצרני מכשור רפואי
מפרצון ברשליאן

מפרצון ברשליאן (באנגלית: Brashlyan Cove; בבולגרית: залив Бръшлян) הוא מפרצון בחוף הדרום מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

רוחב פתחו של המפרצון 1.3 קילומטרים;

אורכו של המפרצון (עומק כניסתו אל תוך האי) 480 מטרים.

קרחון גראמאדה נשפך אל ראשו של המפרצון.

המפרצון ממוקם צפונית-מזרחית מנקודת דופניצה.

המפרצון ממוקם 9.5 קילומטרים מצפון-מזרח לכף ג'יימס.

== היסטוריה ==
=== גילוי ומיפוי המפרצון ===

המפרצון מופה בשנת 2009 על ידי סוקרים בולגרים.

=== מקור השם ===

המפרצון נקרא על שם הכפר בראסליאן שבדרום-מזרח בולגריה.

הצד הדרום מזרחי של האי סמית', מבט מ[[מצר אוסמר]]

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=138131 מפרצון ברשליאן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19751&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ברשליאן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.56706710343167,-63.04334900018934,14&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

== הערות שוליים ==

ברשליאן
ברשליאן
ג'וזף אגיימנג-גיאו

ג'וזף אגיימנג-גיאו (באנגלית: Joseph Agyemang-Gyau; 3 ביוני 1939 – 14 במאי 2015) היה כדורגלן גנאי ואמריקאי, ששיחק בתפקיד קשר בקבוצות אמריקאיות ובנבחרת גאנה בכדורגל.

בנו היה חבר בנבחרת ארצות הברית בכדורגל, ונכדו הוא הכדורגלן ג'ו גיאו.

==קריירה==
===קריירת מועדונים===
ג'וזף אגיימנג-גיאו החל את הקריירה שלו תחילה כחובבן ואחר כך במועדון כדורגל של אקרה. לאחר קריירה בינלאומית במדי נבחרת ארצו הוא עבר לארצות הברית והחל לשחק בעונה הראשונה של הליגה המקצועית הצפון אמריקאית בקבוצת "וושינגטון ויפס". בעונה זו הוא כבר 15 שערים. בהמשך הוא שיחק בקבוצות מקצועיות אמריקאיות נוספות.

==קריירה בנבחרת==
ג'וזף אגיימנג-גיאו החל לשחק במדי הנבחרת בשנת 1960. בשנים 1963 ו-1965 הוא היה שותף לזכיית הנבחרת בגביע אפריקה לאומות. בשנת 1964 הוא השתתף בשלוש משחקים במהלך אולימפיאדת טוקיו ואף כבש שער במשחק רבע הגמר נגד יפן, אך המשחק הסתיים בהספד של נבחרתו.

לאחר סיום הקריירה בכדורגל מקצועי ג'וזף אגיימנג-גיאו חזר לגאנה ומונה לראש אזור.

==קישורים חיצוניים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני נבחרת גאנה
קטגוריה:משתתפי אולימפיאדת טוקיו (1964)
קטגוריה:ילידי 1939
קטגוריה:נפטרים ב-2015
כהושעת אלים

כְּהוֹשַׁעְתָּ אֵלִים הוא פיוט הושענות הנאמר כחלק ממנהג ההושענות בחג הסוכות, לפי מנהגי אשכנז ואיטליה. בפיוט, מבקשים המתפללים מה' שיושיע אותם, כפי שהושיע את אבותיהם פעמים רבות בהיסטוריה היהודית, ובעיקר ביציאת מצרים. מקובל לייחס אותו לפייטן רבי אלעזר בירבי קליר, שחי על פי המשוער בארץ ישראל בראשית המאה השביעית.

==תוכן הפיוט==
הנושא המרכזי של הפיוט מבוסס על התפישה שכאשר עם ישראל נמצא בצרה, כביכול גם הקב"ה נמצא יחד עם בצרה זו, ולכן כאשר ה' מושיע את עם ישראל הוא כביכול מושיע גם את עצמו. תפישה זו מופיעה מספר פעמים במדרשי חז"ל, ומבוססת על הפסוקים ו וכן על דרשות פסוקים רבות. תפישה זו קשורה במיוחד למנהג ההושענות עוד מתקופות קדומות: לדעת רבי יהודה בשעת ההושענות בבית המקדש (הקפת המזבח) הכריזו "אני והו <small>(או</small> והוא<small>)</small> הושיעה נא". התלמוד הירושלמי מפרש הכרזה זו על פי התפישה דלעיל, כמכוונת לבקש שה' יושיע לא רק את ישראל אלא גם את עצמו.

==מבנה==
כל שורה בפיוט מתחילה במלה "כהושעת", מזכירה את הישועה מן העבר, ומסיימת במילים "כן הושע נא". בתווך, מופיעות שתי שורות חורזות, היוצרות גם אקרוסטיכון אלפביתי.

מבנה זה של הושענות, הבנויות לפי "כהושעת... כן הושע נא", הפך פופולרי למדי, ופייטנים נוספים כתבו הושענות כאלה, ביניהם רבי יוסף אבן אביתור, רבי מנחם ברבי מכיר, ורבי שמואל החסיד. במרבית הקהילות נוצר מנהג לסיים בכל יום את ההושענות בפיוט אחד מסוג זה.

==במנהגי התפילה==
בנוסח אשכנז נאמרת הושענא זו בכל ימי סוכות לאחר הקפת הבימה (בזמן ההקפה אומרים הושענא אחרת), לרבות הושענא רבה, מלבד בשבת (שבת שחלה ביום טוב הראשון או שבת חול המועד). בעבר היו קהילות (ביניהן וורמייזא) שנהגו לומר הושענא זו רק במחצית הימים, כאשר הושענא זו וההושענא "כהושעת אב" לרבי שמואל החסיד משמשות לסירוגין יום אחר יום. כך נהגו גם בהרבה מקהילות צרפת, כמופיע בסדר טרוייש.

בנוסח אשכנז, מקובל לומר לאחר הושענא זו את השורה האחרונה של ההושענא "כהושעת אב": בקהילות שנהגו לומר לסירוגין את שתי ההושענות, בימים בהם אמרו "כהושעת אב", צרפו בסופה את השורה האחרונה של הושענא זו ("כהושעת שבות...").

בנוסח איטליה, נאמרת הושענא זו בשעת הקפת הבימה (כהושענא יחידה) במחצית מימי החג, כאשר הושענא זו וההושענא "אנא אזון חין" משמשות לסירוגין יום אחר יום. בנוסף, נאמרת ההושענא בשבת חול המועד, ובהושענא רבה לאחר ההקפות. גם בנוסח רומניא נהוגה הושענא זו.

==ראו גם==
* הושענות
* פיוטי הושענות
* ברוך ה' יום יום

==קישורים חיצוניים==

* .
* "כהושעת אלים" במהדורה מדעית מבוארת, בתוך .
* יעקב רוטשילד, "[http://www.daat.ac.il/daat/kitveyet/mahanaim/hoshanot.html לסדר ההושענות בסוכות – 'אני והו הושיעה נא!']", מחניים לו (תשי"ט), באתר דעת.
* 

== ביאורים ==

==הערות שוליים==

קטגוריה:פיוטים לסוכות
קטגוריה:פיוטי אלעזר בירבי קליר
קטגוריה:הושענא רבה
קטגוריה:יצירות עם אקרוסטיכון
פאפדרשקה

פאפדרשקה (בהונגרית: Pápadereske) הוא כפר במחוז וספרם שבמרכז הונגריה.
כמו יישובים רבים באירופה גם בפאפדרשקה מספר התושבים נמצא בירידה. כך, בשנת 1990 היה מספר התושבים 270 ובשנת 2020 רק 262 תושבים.

==יהודי פאפדרשקה==
בפאפדרשקה חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|8
|531
|-
|1910
|4
|
|-
|1920
|11
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סליק המחסן באיילת השחר

250px
סליק המחסן באיילת השחר היה סליק בנוי, שהוקם בקיבוץ איילת השחר והיה אחד מארבעת הסליקים הארציים שהקים ארגון ההגנה לאחר הקמתו. הסליק נבנה מתחת למחסן התבואות ופתחו הוסתר בשקי חיטה. לאחר קום המדינה הועברה תכולת הסליק לרשויות והוא נסגר. בכוונת הקיבוץ להקים במקום מוזיאון שיספר את תולדות הסליק.

== רקע ==
עם תום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא תמיד ייתן מענה במקרים של סיכון ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ. בשלב ראשון הוביל שאול אביגור בניית 4 סליקים מרכזיים כשאחד מהם נבחר להיבנות בקיבוץ איילת השחר. שאר שלושת הסליקים המרכזיים נבנו בגבעתיים (סליק אלדמע), בקבוצת גבע ובקבוצת כנרת.

== ההיסטוריה של הסליק ==
בבניית הסליק היו מעורבים מספר מצומצם של בעלי סוד בקיבוץ. המקום שנבחר לבניית הסליק היה מחסן תבואות שנבנה ב-1924 ושימש לאחסון תבואה וכן להכנת תערובות עבור הרפת והאורווה. המחסן כלל 4 חדרים. בניית הסליק נעשתה במהלך המרד הערבי הגדול (1936-1939). חפירת פיר הירידה נעשתה דרך רצפת הבטון ובסופו של תהליך נבנה סליק בגודל של 3 מטר על 3 מטר. כדי להסוות את הפתח הוערמו עליו שקי חיטה. לאחר כ-3 שנים נבנה לסליק פתח נוסף לחדר אחר במבנה המחסן. פתח זה הוכן כדי להגביר את בטיחות השימוש בסליק. מאחר שהחדר אליו הגיע הפתח הנוסף היה נמוך נבנה הפתח בקיר החדר ולא ברצפתו ולכן היה צורך לטייח את הפתח לאחר כל שימוש.

לאחר סיום בנייתו מונה חבר הקיבוץ יעקב שגב לשמש כמחסנאי של הסליק. בסליק, ששימש כסליק המרכזי של הגליל העליון, אוחסן נשק של הקיבוץ אך גם נשק שהועבר לארגון "ההגנה" מסוריה ולבנון ונשלח ליישובים אחרי בארץ.

ב-1 ביולי 1946, מייד לאחר השבת השחורה החלו הבריטים לחפש סליקים באיילת השחר. על אף המאמצים לא נמצא אף אחד מהסליקים של הקיבוץ.

== לאחר קום המדינה ==
לאחר תום מלחמת העצמאות נפתח הסליק לעיני כל ותכולתו נמסרה לרשויות המדינה. מאז הסליק עומד ריק כשמטרת הקיבוץ להשיג תקציב על מנת להפוך את המקום למוזיאון לתולדות הסליק והגנת הקיבוץ ולהציג בו, בין השאר, גם כלי נשק מאותה תקופה.

== לקריאה נוספת ==
* ד"ר רפי קיטרון, ארץ ישראל הנסתרת, הוצאת אריאל, 2010, עמוד 98

== קישורים חיצוניים ==

* , 24 באוגוסט 2016

== הערות שוליים ==

איילת השחר
סליק
קטגוריה:אתרי מורשת במחוז צפון
אדולף רודר

אדולף רודר (בהונגרית: Roder Adolf; אצ'ני, מחוז שומוג', 11 בדצמבר 1833 – בלטון-ורש, 4 באוקטובר 1899)<ref></ref><ref></ref> היה מנהל בית ספר ביישוב, מורה, עורך עיתון, סופר תאולוגיה יהודי-הונגרי אביו של אנטל ראדו.

== ביוגרפיה ==
אדולף רודר נולד במשפחה יהודית כבנם של ליפוט רודר בעל מסעדה ושל ארז'בט רינג. הוא למד בילדותו את מלאכת הכנת הסיגרים ולמד קרוא וכתוב רק בגיל שבע עשרה. בשנת 1851 הונהג מונופול הטבק בהונגריה ולכן נאלץ להפסיק לייצר סיגרים והפך לעוזר מורה בעיירה מרצאלי. הוא מילא בחריצות גדולה את תפקיד המורה ביישובים רבים. למשל משנת 1856 עד 1868 ברכניץ, מ-1868 עד 1893 בסומבטהיי, שלימים היה שם גם מנהל בית הספר היסודי היהודי. במחוז ואש עבד 25 שנה כדי להפוך את האוכלוסייה הגרמנית להונגרית. הוא לקח חלק בחיי התאחדות המורים, שהקים בשנות ה-60 של המאה ה-19. כהוקרה על פעולותיו בתחום זה נבחר לחבר כבוד באיגוד המורים של המחוז ובחוג ההוראה מוראסומבאט. בשנת 1893, לאחר 42 שנות הוראה פרש וקיבל על הישגיו את "מדליית צלב הזהב". את שנותיו האחרונות בילה בחלקו בבודפשט, משם עבר בעצת רופאו בשנת 1896 לכפר וגר ליד בנו שהיה קצין ניהול אחוזה במקום.

כבר בשנת 1863 כתב בחריצות בעיתונים דתיים וחינוכיים יהודיים, ב"יהודי ההונגרי" של ז'נגרי, ב"בן חנניה (כתב עת)" של הרב לאופולד לעף, ב-Jüdische Volksschee, ב"יהודי מיינץ" ובכתב העת "מורי העם" (1869). הוא החל את עבודתו רחבת היקף כסופר וכעיתונאי רק בסומבטהיי. מאמרים ושירים פדגוגיים וספרותיים רבים הופיעו בכתבי העת שערך. אשתו הייתה תרזיה מנדל.

== עבודותיו ==
* תיאור קרקעות מקומי וכללי, בקשר עם ההיסטוריה והחוקה ההונגרית. 1871
* Unterrichsttunden für das Studium der ungar. Sprache. Szombathely, 1873.
* Brieflicher Unterricht für das Selbstudium der Hungra Sprache. Szombathely, 1873.
* ספר שיחות בהונגרית ובגרמנית לפקידי רכבת, אוניות קיטור וטלגרף. Szombathely, 1876.
* חוברות תרגול בשפה ההונגרית-גרמנית למי שרוצה לרכוש בקיאות מושלמת בהונגרית או בגרמנית, כמו גם בספרות של שתי שפות אלה. 1885
* Die ungarische Sprache für das Selbst-Studium nach der methode Toussaint-Langenscheidt. 30 Briefe. U. o., 1898.

=== עבודות נוספות ===
בשנת 1873 הקים אדולף רודר את כתבי העת "המשקיף של מחוז ואש" ואת Eisenburger Nachrichtent Szombathely שם ערך גם את השבועון Jenseits der Donau. בשנות ה-80 של המאה ה-19 והיה עורך משותף של כתב העת "המשקיף של מחוז ואש". הוא ערך גם את "אזרח המולדת ההונגרי", עיתון הונגרי לגרמנים, ובשנת הופעתו הראשונה, בשנת 1880 כותרותיו ומאמריו היו הן בהונגרית והן בגרמנית. כמה מיצירותיו, בעיקר בדקדוק, נותרו בכתב יד וביומנו האוטוביוגרפי, אותו החל לכתוב בשנת 1853 והמשיך עד 1874.

== לקריאה נוספת ==
* Szinnyei József: Magyar írók élete és munkái I–XIV. Budapest: Hornyánszky. 1891–1914. 
* לקסיקון יהודי הונגרי. [http://mek.oszk.hu/04000/04093/html/0756.html אדולף רודר מקוון]
* [https://opac-nevter.pim.hu/record/-/record/PIM90839 אדולף רודר] בקטלוג המוזיאון הספרותי פטפי

==קישורים חיצוניים==

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מורים יהודים במאה ה-19
קטגוריה:הונגרים שנולדו ב-1833
קטגוריה:נפטרים ב-1899
פרגוס סוטר

פרגוס סוטר (באנגלית: Fergus Suter; 21 בנובמבר 1857 – 31 ביולי 1916) היה סתת וכדורגלן בראשית ימי משחק הכדורגל. יש הטוענים שסוטר היה הכדורגלן המקצועי המוכר הראשון,<ref></ref> סוטר היה יליד גלאזגו ושיחק בקבוצת הכדורגל הסקוטית, פרטיק לפני שעבר לאנגליה לשחק בדרווין ובבלקברן רוברס.

== קריירה ==
סוטר שיחק תחילה בפרטיק (לא מועדון פרטיק ת'יסל המודרני). המשחקים הראשונים שלו מחוץ לסקוטלנד היו עם פרטיק, וב-1 בינואר 1878 הוא שיחק עמם נגד דרווין בבארלי בנק, ונגד בלקבורן רוברס באלכסנדרה מדוס למחרת. לקראת סוף אותה שנה החל לשחק עבור מועדון לנקשייר דרווין, זמן קצר לאחר הגעתו של ג'ימי לאב, שחקן פרטיק.

למרות שמשחק הכדורגל היה אז חובבני, המעבר של סוטר לאנגליה לשחק עבור דרווין בשנת 1878 לאחריו הביא אותו לוותר על עבודתו כסתת. טענות הושמעו נגד המעבר כי שולמה לו משכורת כדי לשחק. באותם ימים לא היה נהוג לשלם לשחקני כדורגל עבור משחקם. 

במהלך קיץ 1880 הוא עורר מחלוקת רבה יותר בכך שעבר לקבוצת הכדורגל בלקברן רוברס, יריבתה המקומית של דארוון. המהלך עורר האשמות על רקע הטענות כי בלקברן הציעה לסוטר תנאים משופרים ועורר את להט היריבות המקומית בין שתי הקבוצות.

הקריירה של סוטר הסתיימה כמעט עד שהפוטבול ליג הוקמה בשנת 1888. הוא הופיע רק בהופעה אחת בבלקבורן רוברס באותה תחרות, ב־22 בדצמבר 1888 מול וסט ברומיץ' אלביון כמחליפו של השוער הרבי ארתור. 

סוטר הופיע בארבעה גמרים בגביע ה-FA ואחרי שבלקברן הייתה סגנית של קבוצת הכדורגל אולד אלטוניאן בשנת 1882, הם זכו בגביע איתו ב־1884, 1885 וב־1886.

דמותו של סוטר היא אחת הדמויות הראשיות במיני סדרה של נטפליקס "המשחק האנגלי" (2020), אותו מגלם קווין גתרי. הסדרה מתארת את סוטר עוזב את קבוצת הכדורגל דרווין כדי להצטרף למועדון המבוסס כלכלית בלקברן רוברס וזוכה בגביע באותה עונה עם ניצחון על אולד אתוניאן.<ref></ref>

== הערות שוליים ==

קטגוריה:כדורגלני בלקברן רוברס
קטגוריה:כדורגלנים סקוטים
קטגוריה:גלאזגו: כדורגלנים
קטגוריה:בריטים שנולדו ב-1857
קטגוריה:בריטים שנפטרו ב-1916
חוק האמברגו (1807)

חוק האמברגו משנת 1807 היה חוק שהטיל אמברגו סחר כללי על כל המדינות הזרות, שנחקק על ידי הקונגרס של ארצות הברית. החוק ירש או החליף את חוק אי היבוא משנת 1806 והמשיך ככל שהמלחמות הנפוליאניות עדיין התרחשו באירופה. החוק ייצג הסלמה של ניסיונות מצד ארצות הברית לכפות על בריטניה להפסיק כל גיוס כפוי לצי של מלחים אמריקאים. בבסיסו, נועד החוק לגרום לבריטניה לכבד את הריבונות האמריקאית ואת הנייטרליות שלה, וגם היווה מנוף ללחץ על צרפת ומדינות אחרות בחיפוש אחר מינוף דיפלומטי וכלכלי.

ב גברה הספנות האמריקאית. במהלך המלחמות הנפולאניות, המדינות המתחרות בריטניה וצרפת התמקדו בספנות אמריקאית נייטרלית כאמצעי לשבש את סחר העם האחר. סוחרים אמריקאיים שעסקו ב"אומות אויב "נתפסו כסחורות מלחמה בידי צי אירופי. הצי המלכותי הבריטי הרשים מלחים אמריקאים שנולדו בבריטניה או ששירתו בעבר באוניות בריטיות, גם אם הם טענו כי הם אזרחים אמריקאים עם ניירות אמריקאים. תקריות כמו פרשת צ'ספיק-ליאופרד את זעמם של האמריקאים.

הקונגרס הטיל את האמברגו בתגובה ישירה לאירועים אלה. הנשיא תומאס ג'פרסון פעל באיפוק, שקל את התמיכה הציבורית ובתגובה הכיר כי ארצות הברית חלשה בהרבה מבחינה צבאית מבריטניה או צרפת. הוא המליץ לקונגרס להגיב בלוחמה מסחרית, מדיניות שפנתה לג'פרסון גם על היותו ניסיוני וגם על פגיעה חזיתית ביריביו הפוליטיים הפנימיים יותר מבני בריתו, תהיה השפעתה על לוחמי אירופה. הקונגרס ה-10 נשלט על ידי בעלות בריתו והסכים לחוק, שנחתם בחוק ב־22 בדצמבר 1807.

האמברגו נכשל באופן מוחלט. הוא לא הצליח לשפר את העמדה הדיפלומטית האמריקאית, הדגיש את החולשה האמריקאית וחוסר המינוף, פגע באופן משמעותי (ורק) בכלכלה האמריקאית, והגביר בחדות את המתיחות הפוליטית הפנימית. שתי ההתחמקות הנרחבת מהאמברגו ופרצות החקיקה צמצמו את השפעתה על יעדיה. הספנות המסחרית הבריטית, שכבר שלטה בסחר העולמי, הסתגלה בהצלחה למערכת הקונטיננטלית של נפוליאון על ידי רדיפה אחר שווקים חדשים, במיוחד במושבות ספרד ופורטוגל שבדרום אמריקה. לפיכך, סוחרים בריטים היו בעלי יכולת טובה לצמוח על חשבון אמריקה כאשר האמברגו צמצם בחדות את פעילות הסחר האמריקני.

האמברגו ערער את האחדות האמריקאית בכך שהוא עורר מחאה מרה, במיוחד במרכזים מסחריים בניו אינגלנד. התמיכה במפלגה הפדרליסטית הפוחתת, שהתנגדה בעוצמה לג'פרסון, התאוששה זמנית והניעה את רווחי הבחירות בשנת 1808. האמברגו ערער בו זמנית את אמונתם של האמריקאים כי ממשלתם יכולה להוציא לפועל חוקים בצורה הוגנת וחיזק את התפיסה האירופית לפיה צורת השלטון הרפובליקנית אינה טובה ואינה יעילה.

חקיקת החלפה של האמברגו הלא יעיל נחקקה ב־1 במרץ 1809, בימים האחרונים של נשיאותו של ג'פרסון. המתיחות עם בריטניה המשיכה ובסופו של דבר הובילה למלחמת 1812.

==קישורים חיצוניים==
* [http://www.publicbookshelf.com/public_html/The_Great_Republic_By_the_Master_Historians_Vol_II/theembarg_jf.html The Embargo Act of 1807], The Great Republic By the Master Historians, Hubert H. Bancroft, Ed. (c.1900)
* 

קטגוריה:יחסי ארצות הברית – צרפת
קטגוריה:יחסי ארצות הברית – הממלכה המאוחדת
קטגוריה:נשיאות תומאס ג'פרסון
קטגוריה:ארצות הברית: חוקים פדרליים היסטוריים
קרל סקוטצברג

קרל יוהאן פרדריק סקוטצברג (בשוודית: Carl Johan Fredrik Skottsberg; 1 בדצמבר 1880 – 14 ביוני 1963) היה בוטנאי שוודי וחוקר ארצות שחקר את אנטארקטיקה.

==ביוגרפיה==
סקוטצברג נולד ב ב-1 בדצמבר 1880 כבנו של קרל אדולף סקוטצברג (Carl Adolf Skottsberg), מנהל בית ספר, ואשתו מריה לואיסה פייפר (Maria Louisa Pfeiffer).

הוא התחנך בעיירת הולדתו, ואחר כך למד מדעים באוניברסיטת אופסלה משנת 1898, כשהוא מתמחה בבוטניקה, וקיבל שם את הדוקטורט בשנת 1907.

בין 1901 ל-1903 שימש סקוטצברג כבוטנאי רשמי במשלחת השוודית לאנטארקטיקה משנת 1901 עד 1903 באונייה אנטארקטיק. בשובו לשוודיה פרסם סקוטצברג (1905) את המחקר הפיטוגאוגרפי המקיף הראשון של הצמחייה בדרום פטגוניה וטיירה דל פואגו. מאוחר יותר הוא הוביל את המשלחת המגלנית השוודית (Svenska magellanska expeditionen) לפטגוניה, 1907 עד 1909. מאמינים כי קרל סקוטצברג היה המדען האחרון שראה את העץ האחרון מהמין סנטלום פרננדזיאנום (Santalum fernandezianum) האנדמי לאיי חואן פרננדס בשנת 1908. העץ נכרת זמן קצר אחר כך.

בשנת 1909 נישא לאינגה מרגרטה רויטר (Inga Margareta Reuter).

הוא היה אחראי שימור במוזיאון הבוטני של אוניברסיטת אופסלה מ-1909 עד 1914, אך הוביל את העבודה על הגן הבוטני החדש בגטבורג משנת 1915, ומונה לפרופסור ומנהל הגן שם, , בשנת 1919.

סקוטצברג היה חבר באקדמיה המלכותית השוודית למדעים ובכמה אגודות מדע שוודיות אחרות, ונבחר לעמית של החברה המלכותית בשנת 1950. באותה שנה הוא עמד בראש הקונגרס הבוטני הבינלאומי ה-7. הוא זכה ב של האגודה הלינאית של לונדון בשנת 1958 וב בשנת 1959.

הוא נקבר בבית הקברות Östra kyrkogården בגטבורג.

==פרסומים==

<div style="direction: ltr;">
*The Wilds of Patagonia (1919)
*Remarks on the Hawaiian Flora (1939)
*Observations on Hawaiian Violets (1940)
*Communities of Marine algae (1941)
*Botanical Survey of the Falkland Islands
*The Natural History of Juan Fernandez and Easter Island
*Meddelanden (1963)
</div>

==קישורים חיצוניים==

*[https://archive.org/search.php?query=((subject%3A%22Skottsberg%2C%20Carl%22%20OR%20subject%3A%22Carl%20Skottsberg%22%20OR%20creator%3A%22Skottsberg%2C%20Carl%22%20OR%20creator%3A%22Carl%20Skottsberg%22%20OR%20title%3A%22Carl%20Skottsberg%22%20OR%20description%3A%22Skottsberg%2C%20Carl%22%20OR%20description%3A%22Carl%20Skottsberg%22)%20OR%20(%221880-1963%22%20AND%20Skottsberg))%20AND%20(-mediatype:software%29 עבודות של קרל סקוטסברג או עליו], בארכיון האינטרנט
* 

==הערות שוליים==

קטגוריה:בוטנאים שוודים
קטגוריה:מגלי ארצות שוודים
קטגוריה:אנטארקטיקה: מגלי היבשת
קטגוריה:בוגרי אוניברסיטת אופסלה
קטגוריה:חברי האקדמיה המלכותית השוודית למדעים
קטגוריה:עמיתי החברה המלכותית
קטגוריה:שוודים שנולדו ב-1880
קטגוריה:שוודים שנפטרו ב-1963
סוף העונה (שיר)

"סוף העונה" הוא פזמון שכתבה רוני ערן, הלחין יצחק קלפטר וביצעה גלי עטרי. הוא יצא לאור בשנת 1986.

==רקע==
השיר נכלל באלבום "אמצע ספטמבר" שהוציאה עטרי.
השיר דורג במקום הראשון במצעד הפזמונים השבועי של רשת ג. במצעד הפזמונים העברי השנתי של רשת ג' לשנת תשמ"ו (1986) דורג השיר במקום ה-20.

גלי עטרי סיפרה על השיר: "חיפשתי שירים ל'אמצע ספטמבר'. הלכתי לכל מיני יוצרים, גם אל יצחק קלפטר. שמעתי כמה שירים שלו גם את סוף העונה בעיבוד קצת ג'אזי. התעלפתי על הלחן. הלכתי עם הלחן לרחל שפירא. היא כתבה מילים יפות וקראה לזה 'סוף העולם', אבל הייתה לי בעיה עם הכבדות, אז לא לקחתי. באותה תקופה קיבלתי טקסטים מבחור, כך חשבתי, בשם רוני ערן. אני מתקשרת לרוני, עונה לי בחורה ואומרת, 'כן, אני רוני ערן'. אילן וירצברג במגע קסם הפך את השיר מסגנון ג'אז לבלדה. יום אחד דני רובס סיפר לי, 'אני נוסע ושומע שיר נפלא, עצרתי בדרך, שקעתי לתוכו, ובהשראתו כתבתי את 'נוסעת בעקבות האהבה' לורדינה כהן".

רונה קינן חידשה את השיר עבור האלבום "עבודה עברית" בשנת 2008.

==קישורים חיצוניים==
* 
* 
* [https://www.youtube.com/watch?v=ez47SsfVEn0 "לעבר הטל הקריר" - כפי הנראה גרסת הג'אז המוקדמת] בביצוע יצחק קלפטר.
* 

==הערות שוליים==

קטגוריה:שירי 1986
קטגוריה:סינגלים מ-1986
קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי רוני ערן
קטגוריה:שירים שהולחנו על ידי יצחק קלפטר
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
מכתב לילד

מכתב לילד הוא קטע מתוך מכתבים של זלדה שנכתבו בירושלים, בשנות ה-30–40 בקירוב ונמצאו ב-2015, אז הם נאספו והגיעו לקדם (בית מכירות פומביות)<ref name=":0"></ref> למכירה פומבית. באותה שנה הרבה אנשים ראו את המכתבים וציטטו מהם קטעים שונים.

== מקור הקטע ==
קטע מתוך מכתבים שכתבה [[זלדה]]
קטע מתוך מכתבים שכתבה [[זלדה]]
המכתבים הללו נכתבו לנער דוד צבי הילמן ולבני משפחתו (שהיו קרוביה של זלדה). חלק מהמכתבים נכתבו לרגל הגיעו של הנער לגיל המצוות וחלק נכתבו לקראת נישואיו. זלדה מייעצת במכתביה הצעות לדרך חיים: לא לחיות לפי "מה יאמרו" ולא לשקוע בביקורת עצמית. במילים שלה מתוך אחד המכתבים<ref></ref>:

דוד צבי הילמן הוא קרוב משפחתה של זלדה מצד דבורה, אמו של דוד, שהייתה בת דודתהּ של זלדה.

במכתב אחר שכנראה נשלח לכבוד חגיגת בר המצווה של דוד, זלדה כותבת<ref name=":0" />:

== ראו גם ==
* זלדה
* דוד צבי הילמן

== קישורים חיצוניים ==
* 

== הערות שוליים ==

קטגוריה:שירים בעברית
קטגוריה:שירי זלדה
קתלין היקס

קתלין ה. היקס (באנגלית: Kathleen H. Hicks; נולדה ב-25 בספטמבר 1970) היא דוקטור ועובדת מדינה אמריקאית, המכהנת כסגנית מזכיר ההגנה של ארצות הברית. לפני כן היקס הייתה מנהלת תוכנית הביטחון הבין-לאומית במרכז ללימודים אסטרטגיים ובין-לאומיים ויועצת הפנטגון לשעבר של נשיא ארצות הברית, ברק אובמה<ref></ref>.

בדצמבר 2020 הכריז נשיא ארצות הברית הנבחר, ג'ו ביידן כי בחר בהיקס להיות סגניתו של מזכיר ההגנה, לויד אוסטין בממשלו העתידי, היא האישה הראשונה שמאיישת תפקיד זה<ref name=":2"></ref>.

== ביוגרפיה ==
היקס השלימה תואר ראשון בהיסטוריה ובפוליטיקה במכללת מאונט הוליוק בשנת 1991, היא סיימה את לימודיה בהצטיינות יתרה<ref name=":4"></ref>, ב-1993 היא עשתה תואר שני בלימודי ביטחון לאומי באוניברסיטת מרילנד, ב-2010 עשתה היקס את הדוקטורט שלה במדע המדינה במכון הטכנולוגי של מסצ'וסטס<ref></ref>.

בין 1993–2006 הייתה היקס עובדת מדינה במשרד שר ההגנה ועם הזמן קודמה, לאחר תום העסקתה במשרד הייתה היקס עמיתה בכירה במרכז ללימודים אסטרטגיים ובינלאומיים מ-2006 עד 2009, במכון הובילה מספר פרויקטים בנושא חקר ביטחון לאומי.

ב-2009 הכריז נשיא ארצות הברית, ברק אובמה כי בחר למנות את היקס לכהן כתת-מזכיר ההגנה למדיניות הגנה<ref></ref>.

באפריל 2020 פרסמה מאמר נגד הוצאת הכוחות האמריקאים מגרמניה, מהלך שהכריז על ביצועו נשיא ארצות הברית, דונלד טראמפ.

ב-30 בדצמבר 2020 הכריז נשיא ארצות הברית הנבחר, ג'ו ביידן כי בחר למנות אותה להיות סגניתו של מזכיר ההגנה, לויד אוסטין בממשלו העתידי, מינויה אושר בקונגרס ב-9 בפברואר 2021 ועם מינוייה הפכה לאישה הראשונה שמאיישת את תפקיד זה<ref></ref>.

== קישורים חיצוניים ==

== הערות שוליים ==

קטגוריה:סגל מחלקת ההגנה של ארצות הברית
קטגוריה:נשיאות ברק אובמה: אישים
קטגוריה:בוגרות מכללת מאונט הוליוק
קטגוריה:בוגרי אוניברסיטת מרילנד
קטגוריה:בוגרות אוניברסיטת מרילנד
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:נשיאות ג'ו ביידן: אישים
קטגוריה:פוליטיקאיות אמריקאיות
קטגוריה:חברות המפלגה הדמוקרטית (ארצות הברית)
קטגוריה:פוליטיקאים אמריקאים
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
רשימת מחנות המשנה של זקסנהאוזן

מחנה זקסנהאוזן
להלן רשימת מחנות המשנה של מחנה הריכוז זקסנהאוזן שהקימה גרמניה הנאצית. המחנה הראשי, עם כ־50 צריפים לאסירים, נמצא בברלין, ופעל בין 1938 ל-22 באפריל 1945. במהלך מלחמת העולם השנייה כללו האסירים: גרמנים, פולנים, שבויי מלחמה סובייטים, ואחר כך יהודים. ההערכה היא כי מספר הקורבנות של זקסנהאוזן הוא בין 30,000 ל-35,000. עשרות מחנות משנה של זקסנהאוזן היו קיימים ישירות בעיר הבירה, ושירתו מפעילים עסקיים ומפעלים בודדים.

== מחנות משנה ==
# באד סארו
# בארפלדה בשטיינהופל
# ברלין - אראדו-וורק
# ברלין-האקנפלדה
# ברלין-הלנזי
# ברלין-הסלהורסט סימנסשטאדט
# ברלין-הסלהורסט סימנסשטאט
# ברלין-קופניק
# ברלין-קופניק
# ברלין-ליכטנראד
# ברלין-ליכטרפלדה
# ברלין-מרינדורף
# ברלין-מרינפלדה
# ברלין-מואביט
# ברלין-מואביט (פרידריך-קראוזה-עופר)
# ברלין-מוגלהיים
# ברלין-נויוקלן
# ברלין-רייניקנדורף
# ברלין-ספנדאו
# ברלין-סודנדה
# ברלין-טגל
# ברלין-טגל
# ברלין-וילמרסדורף
# ברלין-וילמרסדורף
# ברלין-זהלנדורף
# ברלין-זהלנדורף
# ברנאו ביי ברלין
# ביסנטל
# ברנדנבורג אן דר האוול
# ברוקס
# דובריץ בדאלגו-דובריץ
# דרוגן-נינדורף
# פלקנהאגן בפלקנסי
# פירסטנוואלדה
# גלאו בטרבין
# גרוס רוזן
# הוהנליכן בליכן
# קרלסרוהה בפלטנבורג
# קניגס ווסטרהאוזן
# קולפין
# קוסטרין
# ליברוז
# ליבן
# מוגלהיים בברלין
# נויברנדנבורג
# נוידם
# מחנה הריכוז נוינגמה
# אורנינבורג
# פוליץ
# פרטין
# ריגה
# שנאלדה-גליאן
# שוורצהייד
# ספטנברג
# סטורקוב
# שטוטגרט
# טטנבורן
# ורדר
# וולבסבורג
# ויטנברג

== ראו גם ==
* רשימת מחנות ריכוז נאצים-גרמנים
* רשימת מחנות משנה של דכאו
* מחנה משנה (SS)

==קישורים חיצוניים==

קטגוריה:מחנות ריכוז בגרמניה
מריסה מאייר (סופרת)

מריסה מאייר (באנגלית: Marissa Meyer; נולדה ב-19 בפברואר 1984) היא סופרת אמריקאית. רומן הביכורים שלה, "סינדר", יצא לאור ב-3 בינואר 2012 בשפה האנגלית. זהו הראשון בסדרה "תולדות הלבנה".

== ראשית חייה ==
מאייר נולדה בטקומה, וושינגטון ולמדה ב , שם קיבלה תואר בכתיבה יוצרת.

== קריירה ==
לפני שכתבה את "סינדר", מאייר עבדה כעורכת ספרים במשך חמש שנים וכתבה סיפורת מעריצים של "סיילור מון" בשם העט "אלישיה בלייד". בראיון ל"ניוז-טריביון" היא אמרה כי כתיבת ספרות החובבים סייעה לה ללמוד את מלאכת הכתיבה, נתנה לה משוב מיידי ולימדה אותה כיצד לקחת ביקורת.<ref name="News Tribune"></ref>

מאייר מצהירה כי בהתחלה קיבלה השראה לכתוב את "סינדר" לאחר שהשתתפה בתחרות NaNoWriMo 2008, שם כתבה סיפור המתמקד בגרסה עתידנית של "החתול במגפיים" "תולדות הלבנה" היא סדרה המכילה ארבעה ספרים המבוססת על האגדות של סינדרלה, כיפה אדומה, רפונזל ושלגיה.<ref>[http://books.usatoday.com/bookbuzz/post/2011-11-01/exclusive-excerpt-of-cinder-by-marissa-meyer/560252/1 'Cinder' by Marissa Meyer joins fleet of fairy tale-based books (Exclusive excerpt)] USA Today</ref> הספר הראשון, "סינדר", היה לרב מכר של הניו יורק טיימס.<ref></ref>

בשנת 2013 מאייר קיבלה מ-Feiwel & Friends עסקה בת שני ספרים לסדרה לנוער בוגר בהשתתפות מלכת הלבבות "מאליס בארץ הפלאות". הספר הראשון, "Heartless", יצא לאור בסתיו 2016. זהו ספר בודד. "Publishers Weekly" הודיעו שהיא תכתוב אחר כך סדרת גיבורי על.<ref></ref> ספר זה נקרא "Renegades", ויצא בסתיו 2017.

== חיים אישיים ==
מאייר נשואה לג'סי טיילור. בשנת 2015 היא ובעלה אימצו את בנותיהם התאומות סלואן ודילייני.<ref name="ID"></ref>

== ביבליוגרפיה ==
=== תולדות הלבנה ===
* "סינדר" (2012)
* "סקרלט" (2013)
* "קרס" (2014)
* "ווינטר" (2015)

==== עבודות קשורות ====
* (Fairest (2015: "פריקוול"
* "כוכבים מעל" (2016) &#x2013; אנתולוגיה
* "חוטים ועצבים, כרך 1" (2017) &#x2013; רומן גרפי, מאויר על ידי דגלאס הולגייט
* "חוטים ועצבים, כרך 2" (2018) &#x2013; רומן גרפי, מאויר על ידי סטיבן גילפין

=== טרילוגיית Renegades ===
* (Renegades" (2017"
* (Archenemies"(2018"
* (Supernova" (2019"

=== רומנים עצמאיים ===
* (Heartless (2016
* (Instant Karma" (2020"

== קישורים חיצוניים ==
* 

* [https://www.wattpad.com/user/marissameyer22 פרופיל Wattpad הרשמי של מריסה מאייר]

==הערות שוליים==

קטגוריה:סופרות פנטזיה אמריקאיות
קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרי פנטזיה אמריקאים
קטגוריה:בוגרי האוניברסיטה הלותרנית של הפסיפיק
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
הכל עומד במקום

הכל עומד במקום הוא פזמון שכתב יעקב גלעד, הלחין אילן וירצברג וביצעה גלי עטרי. השיר יצא לאור בשנת 1985.

השיר נכלל באלבום "אמצע ספטמבר" שהוציאה עטרי. הוא דורג במקום הראשון במצעד הפזמונים השבועי של רשת ג'.

עטרי סיפרה על השיר: "במקור זה נכתב 'הכל חוזר על עצמו', והייתה לי בעיה עם השורה, היא נשמעה לא מספיק אנרגטית לפזמון. יעקב גלעד, שעבד איתנו על האלבום במקביל לעבודה עם פוליקר, כתב מחדש את המילים עם 'הכל עומד במקום' על מישהו שהכיר, קלידן שהתאבד. 'רצית לעוף כמו ציפור' נכתב על הקפיצה מהמרפסת של אותו בחור".

ב־2023 פתח הזמר ישי ריבו את טקס הדלקת המשואות ערב יום העצמאות ה־75 בהר הרצל בביצוע לשיר, כשברקע מאחוריו סרטונים ותמונות של חיילים שנפלו.

באפריל 2024 בצעו את השיר חברי התוכנית "זהו זה!" (מוני מושונוב, גידי גוב, שלמה בראבא, אבי קושניר ודבל'ה גליקמן) יחד עם הזמרת גלי עטרי<ref></ref>.

==קישורים חיצוניים==
* [https://www.nli.org.il/he/items/NNL_MUSIC_AL997008579795905171/NLI <nowiki>הכל עומד במקום [דף שיר]</nowiki>], באתר הספרייה הלאומית
* 
* 
* 

==הערות שוליים==

קטגוריה:שירי 1985
קטגוריה:שירי גלי עטרי
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי אילן וירצברג
קטגוריה:שירים בעברית
Get to Know

Get To Know הוא אלבום האוסף הראשון של הזמרת-יוצרת הבריטית בקי היל.<ref name=":0"></ref> האלבום יצא לאור ב-27 בספטמבר 2019, על ידי חברת התקליטים פולידור רקורדס.<ref name=":0" />

== רשימת רצועות ==

== מיקומי שיא ==

=== מצעדים שנתיים ===

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |<abbr>מקור</abbr>
|-
!rowspan="2" |עולם
|27 בספטמבר 2019
|rowspan="2" |הזרמת מוזיקה • הורדה דיגיטלית
|סטנדרטית
|rowspan="2" |פולידור רקורדס
|<ref></ref>
|-
|11 באוקטובר 2019
|מחודשת 2019
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי אוסף מ-2019
קטגוריה:אלבומים שהופקו על ידי MNEK